पाएं अपने शहर की ताज़ा ख़बरें और फ्री ई-पेपरडाउनलोड करें
संक्रमण की दूसरी लहर में कोरोना का वायरस तेजी से फैल रहा है। ऐसे में कोरोना मरीजों की संख्या बढ़ती जा रही है। हालात यह हो गए कि पीजीआई में जिले के 45 सहित आसपास के जिलों व समीपवर्ती राज्यों से आकर 270 से ज्यादा कोविड मरीज इलाज करा रहे हैं। जिले के 1577 लोग हाेम आइसोलेट हैं।
सिविल अस्पताल में बेड की संख्या 23 से बढ़ाकर 36 कर दी हैं। इनमें सात आईसीयू बेड व दो वेंटिलेटर सहित सभी बेड फुल हैं। सोमवार को जिले में 411 कोरोना के नए केस मिले हैं। इनमें 56 स्टूडेंट्स शामिल हैं।
89.66% रिकवरी रेट
जिले में एक तरफ मरीजों के रिकवर होने की संख्या बढ़ रही है तो वहीं, जिले का ओवरऑल दिन पर दिन घट रहा है। सोमवार को रिकवरी रेट घटकर 89.66 फीसदी पर दर्ज किया, जबकि कोविड पॉजिटिवटी रेट 4.86 फीसदी दर्ज किया है।
ऑक्सीजन बेड बढ़ाए जाएंगे
पीजीआई प्रशासन ने अब लाला शामलाल बिल्डिंग में 120 बेड और वार्ड नंबर छह को खाली कराकर यहां पर कोविड मरीजों के लिए बेड बढ़ाने की संभावनाएं तलाशने में जुट गया है। सोमवार को पीजीआई के कोविड 19 नोडल अधिकारी डॉ. एसके सिंघल ने चिकित्सकों के साथ मीटिंग कर बेड की संख्या को बढ़ाने पर मंथन किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva kas_Deva hin_Deva awa_Deva hin_Deva zho_Hant eng_Latn